hotchpotch/miracl-hf-unified huggingface dataset:
Anton Fonsén
Anton Fonsén (s. 21. maaliskuuta 1995 Pori) on suomalainen jääkiekkopuolustaja, joka pelaa Suomi-sarjajoukkue Karhu HT:ssä.
Fonsén on Porin Ässien kasvatti. Hän voitti kauden 2010–2011 päätteeksi C-nuorten SM-pronssia. Kauden 2011–2012 Fonsén pelasi pääosin Ässien B2-nuorten I-divisioonajoukkueessa, mutta hän vahvisti myös Kankaanpään Jääkarhuja saman ikäluokan SM-karsinnoissa, joissa Fonsén oli joukkueen paras pistemies ja maalintekijä tehoilla 6+3=9. Kaudella 2012–2013 hän toimi Ässien B-nuorten varakapteenina. Kauden 2013–2014 päätteeksi Fonsén voitti A-nuorten SM-pronssia. Hän debytoi kauden aikana myös miesten peleissä pelattuaan kolme ottelua lainalla II-divisioonajoukkue Karhu HT:ssä.
Kaudella 2015–2016 Fonsén nousi Ässien A-nuorten varakapteeniksi. Hän oli seitsemällä osumallaan joukkueen eniten maaleja tehnyt puolustaja. Fonsén voitti myös Ässien sisäisen tehotilaston lukemalla +28. Hän debytoi kauden aikana myös seuran SM-liigajoukkueessa. Fonsén teki liigadebyyttinsä 15. joulukuuta 2015 Oulun Kärppiä vastaan. Hänet merkittiin Ässien seitsemänneksi puolustajaksi, eikä Fonsén saanut lopulta peliaikaa, kuten myöskään kaikissa kolmessa pelaamassaan liigaottelussa.
Huhtikuussa 2016 Fonsén liittyi try-outille Ässien SM-liigajoukkueeseen tultuaan yli-ikäiseksi seuran A-nuorissa. Hän ei saanut kuitenkaan jatkosopimusta ja siirtyi elokuussa hakemaan pelipaikkaa puolestaan Mestis-joukkue Savonlinnan Pallokerhosta. Fonsén sai saman kuun lopulla joukkueeseen kauden 2016–2017 kattavan sopimuksen. Hän teki tulokaskautensa aikana 48 runkosarjaottelussa tehot 1+3=4 ja seitsemässä playoff-ottelussa yhden syöttöpisteen. Fonsén voitti kauden päätteeksi Mestiksen mestaruuden.
Kaudeksi 2017–2018 Fonsén siirtyi vuoden mittaisella sopimuksella Suomi-sarjajoukkue Karhu HT:hen.
Sillä silmällä (suomalainen televisiosarja)
Sillä silmällä on vuosina 2005–2006 Nelonen-kanavalla esitetty suomalainen tositelevisiosarja. Ohjelmassa viisi homomiestä auttavat jokaisessa jaksossa yhtä heteromiestä löytämään oman tyylinsä.
Ohjelma perustu samannimiseen yhdysvaltalaiseen "Queer Eye for the Straight Guy" -formaattiin.
Ro-62 (1923)
Ro-62 (aiemmin "sukellusvene No. 73") oli keisarillisen Japanin laivaston vuonna 1924 valmistunut L-luokan sukellusvene.
Alus tilattiin Mitsubishin Kōben telakalta osana vuoden 1923 hankintoja. Sen köli laskettiin 8. syyskuuta 1922 ja alus laskettiin vesille 19. syyskuuta 1923. Alus otettiin palvelukseen 24. heinäkuuta 1924 nimellä "sukellusvene No. 73".
Alus nimettiin 1. marraskuuta 1924 "Ro-62":ksi. Alus poistettiin alusluettelosta 20. marraskuuta 1945 ja se romutettiin seuraavana vuonna.
Ro-63 (1924)
Ro-63 (aiemmin "sukellusvene No. 84") oli keisarillisen Japanin laivaston vuonna 1924 valmistunut L-luokan sukellusvene.
Alus tilattiin Mitsubishin Kōben telakalta osana vuoden 1923 hankintoja. Sen köli laskettiin 2. huhtikuuta 1923 ja alus laskettiin vesille 24. tammikuuta 1924. Alus otettiin palvelukseen 20. joulukuuta nimellä "sukellusvene No. 84".
Alus nimettiin 1. marraskuuta 1924 "Ro-63":ksi. Alus poistettiin alusluettelosta 20. marraskuuta 1945 ja se romutettiin seuraavana vuonna.
Ro-64 (1924)
Ro-64 oli keisarillisen Japanin laivaston vuonna 1925 valmistunut L-luokan sukellusvene.
Alus tilattiin Mitsubishin Kōben telakalta osana vuoden 1923 hankintoja. Sen köli laskettiin 15. lokakuuta 1923 ja alus laskettiin vesille 19. elokuuta 1924. Alus otettiin palvelukseen 30. huhtikuuta 1925.
Alus upposi 12. huhtikuuta 1945 osuttuaan miinaan Hiroshiman lahdella ja se poistettiin alusluettelosta 10. elokuuta.
Ro-65 (1925)
Ro-65 oli keisarillisen Japanin laivaston vuonna 1926 valmistunut L-luokan sukellusvene.
Alus tilattiin Mitsubishin Kōben telakalta osana vuoden 1923 hankintoja. Sen köli laskettiin 15. marraskuuta 1924 ja alus laskettiin vesille 25. syyskuuta 1925. Alus otettiin palvelukseen 30. kesäkuuta 1926.
Alus tuhoutui 4. marraskuuta 1942 onnettomuudessa Kiskalla ja se poistettiin alusluettelosta 1. elokuuta 1943.
Ro-66 (1926)
Ro-66 oli keisarillisen Japanin laivaston vuonna 1927 valmistunut L-luokan sukellusvene.
Alus tilattiin Mitsubishin Kōben telakalta osana vuoden 1923 hankintoja. Sen köli laskettiin 1. joulukuuta 1925 ja alus laskettiin vesille 25. lokakuuta 1926. Alus otettiin palvelukseen 28. heinäkuuta 1927.
Alus tuhoutui 17. joulukuuta 1941 kolaroituaan "Ro-62":n kanssa lähellä Wakea ja se poistettiin alusluettelosta 15. tammikuuta 1942.
Ro-67 (1926)
Ro-67 oli keisarillisen Japanin laivaston vuonna 1926 valmistunut L-luokan sukellusvene.
Alus tilattiin Mitsubishin Kōben telakalta osana vuoden 1923 hankintoja. Sen köli laskettiin 5. maaliskuuta 1925 ja alus laskettiin vesille 18. maaliskuuta 1926. Alus otettiin palvelukseen 15. joulukuuta.
Alus poistettiin alusluettelosta 20. heinäkuuta 1945 ja se romutettiin seuraavana vuonna.
Selvitys oikeuskanslerille
Selvitys oikeuskanslerille on Jouko Turkan romaani, joka ilmestyi Otavan kustantamana vuonna 1984.
Kirjan takakannessa kerrotaan kirjan taustoista seuraavasti:Jouko Turkan, maamme kiistellyimmän ohjaajan ja varmasti Teatterikoulun historian pelätyimmän rehtorin käyttämät menetelmät aiheuttivat vuonna 1983 kantelun oikeuskanslerille, sillä seurauksella että oikeuskansleri lähetti Teatterikoululle kyselyn. Mihinkään oikeudellisiin seuraamuksiin kysely ei johtanut, mutta asia jäi Turkan mieleen.Romaanin ensimmäisille sivuille on liitetty kopiot alkuperäisestä kantelusta sekä oikeuskanslerin kyselystä. Tämän jälkeen alkaa varsinainen romaani, selvitys oikeuskanslerille, jonka Turkka aloittaa:Herra Oikeuskansleri, luulin että te ahdistitte minua lain tähden. Nyt näen että teitte sen elämän tähden. Kiitän kaikesta millä yrititte suojella minua itseltäni ja ympäristöäni minulta. Pyydän saada katua.Romaanin päähenkilöinä toimivat Turkka itse ja hänen läheisensä, mutta kirjassa fakta ja fiktio sekoittuvat vääjäämättä toisiinsa.
Ro-68 (1925)
Ro-68 oli keisarillisen Japanin laivaston vuonna 1925 valmistunut L-luokan sukellusvene.
Alus tilattiin Mitsubishin Kōben telakalta osana vuoden 1923 hankintoja. Sen köli laskettiin 6. helmikuuta 1924 ja alus laskettiin vesille 23. helmikuuta 1925. Alus otettiin palvelukseen 29. lokoakuuta.
Alus poistettiin alusluettelosta 30. marraskuuta 1945 ja se romutettiin seuraavana vuonna.
CD-7 (1944)
CD-7 oli keisarillisen Japanin laivaston C-tyypin saattaja toisessa maailmansodassa.
Alus tilattiin Nihon Kōkanin Tsurumin telakalta osana vuoden 1944 hankintoja. Sen köli laskettiin 23. lokakuuta 1943 ja alus laskettiin vesille 18. tammikuuta 1944. Alus otettiin palvelukseen 10. maaliskuuta.
Alus upposi 14. marraskuuta 1944 torpedoituna Luzonin edustalla ja se poistettiin alusluettelosta 10. tammikuuta 1945.
CD-13 (1944)
CD-13 oli keisarillisen Japanin laivaston C-tyypin saattaja toisessa maailmansodassa.
Alus tilattiin Nihon Kōkanin Tsurumin telakalta osana vuoden 1944 hankintoja. Sen köli laskettiin 18. marraskuuta 1943 ja alus laskettiin vesille 9. helmikuuta 1944. Alus otettiin palvelukseen 3. huhtikuuta.
Alus upposi 14. elokuuta 1945 torpedoituna lähellä Maizurua ja se poistettiin alusluettelosta 15. syyskuuta.
CD-15 (1944)
CD-15 oli keisarillisen Japanin laivaston C-tyypin saattaja toisessa maailmansodassa.
Alus tilattiin Nihon Kōkanin Tsurumin telakalta osana vuoden 1944 hankintoja. Sen köli laskettiin 18. marraskuuta 1943 ja alus laskettiin vesille 21. helmikuuta 1944. Alus otettiin palvelukseen 8. huhtikuuta.
Alus upposi 6. kesäkuuta 1944 torpedoituna Nishinotorishiman eteläpuolella ja se poistettiin alusluettelosta 10. toukokuuta 1945.
CD-17 (1944)
CD-17 oli keisarillisen Japanin laivaston C-tyypin saattaja toisessa maailmansodassa.
Alus tilattiin Nihon Kōkanin Tsurumin telakalta osana vuoden 1944 hankintoja. Sen köli laskettiin 15. joulukuuta 1943 ja alus laskettiin vesille 26. helmikuuta 1944. Alus otettiin palvelukseen 13. huhtikuuta.
Alus upposi 12. tammikuuta 1945 ilmahyökkäyksessä Ranskan Indokiinan rannikolla ja se poistettiin alusluettelosta 10. maaliskuuta.
CD-19 (1944)
CD-19 oli keisarillisen Japanin laivaston C-tyypin saattaja toisessa maailmansodassa.
Alus tilattiin Nihon Kōkanin Tsurumin telakalta osana vuoden 1944 hankintoja. Sen köli laskettiin 15. joulukuuta 1943 ja alus laskettiin vesille 28. helmikuuta 1944. Alus otettiin palvelukseen 28. huhtikuuta.
Alus upposi 12. tammikuuta 1945 ilmahyökkäyksessä Ranskan Indokiinan rannikolla ja se poistettiin alusluettelosta 10. maaliskuuta.
Tesomajärven koulu
Tesomajärven koulu oli Tampereen Tesomajärven kaupunginosassa sijaitseva 1.–6. vuosiluokkien koulu, joka oli osa Tesoman koulua. Itäpuolella koulun ja Tesomajärven välissä on urheilukenttä, joka on rakennettu koulun perustamisen yhteydessä, sekä puu- ja metallityöluokille pieni lisärakennus. Tesomajärven koulu lakkautettiin vuoden 2018 alussa ja oppilaat siirtyivät Tesoman koulun Tesoman koulutaloon Ristimäkeen.
Ranskan sveitsiläiskaarti
Ranskan sveitsiläiskaarti, täydeltä nimeltään Sveitsin ja Graubündenin kaartien rykmentti (), oli Sveitsin liittovaltion sotilaista muodostettu rykmentti Ranskan kuninkaan armeijakokoonpanossa Maison Militaire du Roi de Francessa. Se astui Ranskan kuninkaan palvelukseen 12. maaliskuuta 1616 ja poistui palveluksesta vuonna 1792.
Vuosina 1815–1830 palveli kaksi Sveitsin rykmenttiä Ranskan kuninkaiden Ludvig XVIII:n ja Kaarle X:n Garde-royalessa. Termi palkkasoturi tästä kaartista on hieman harhaanjohtava, sillä näillä palveluilla Sveitsi sai liittolaisia puolelleen. Sveitsiläisillä palkkasotureilla oli tuolloin erinomainen maine hyvinä sotilaina.
Ranskan kuningashuoneen palveluksessa toimineesta sveitsiläiskaartista käytetään samaa termiä (sveitsiläiskaarti) kuin Vatikaania puolustavasta sveitsiläiskaartista. Molempien sotilaskokoonpanojen palvelukseen kutsumisen taustalla oli tuon aikainen Sveitsin sotilaiden erinomainen maine voittamattomina sotilaina sekä Sveitsin tuon aikainen heikko taloudellinen tilanne, joka pakotti sveitsiläisiä miehiä lähtemään palkkasotilaiksi. Sopimusten osapuolet ja ehdot olivat kuitenkin toiset, eikä näitä rykmenttejä tule pitää yhtenä.
CD-9 (1944)
CD-9 oli keisarillisen Japanin laivaston C-tyypin saattaja toisessa maailmansodassa.
Alus tilattiin Mitsubishin Kōben telakalta osana vuoden 1944 hankintoja. Sen köli laskettiin 15. lokakuuta 1943 ja alus laskettiin vesille 15. tammikuuta 1944. Alus otettiin palvelukseen 10. maaliskuuta.
Alus upposi 14. helmikuusta 1945 torpedoituna Chejun länsipuolella ja se poistettiin alusluettelosta 10. huhtikuuta.
CD-11 (1944)
CD-11 oli keisarillisen Japanin laivaston C-tyypin saattaja toisessa maailmansodassa.
Alus tilattiin Mitsubishin Kōben telakalta osana vuoden 1944 hankintoja. Sen köli laskettiin 15. lokakuuta 1943 ja alus laskettiin vesille 15. tammikuuta 1944. Alus otettiin palvelukseen 15. maaliskuuta.
Alus upposi 10. marraskuusta 1944 ilmahyökkäyksessä Ormocinlahdella ja se poistettiin alusluettelosta 10. tammikuuta 1945.
Klorendiinianhydridi
Klorendiinianhydridi (CHClO) on kloorattuihin rengasrakenteisiin anhydrideihin kuuluva orgaaninen yhdiste. Yhdistettä voidaan käyttää polymeeriteollisuudessa palonsuoja-aineena.
Huoneenlämpötilassa klorendiinianhydridi on valkoista kiteistä ainetta. Yhdiste hydrolysoituu erityisesti emäksisten vesiliuosten vaikutuksesta klorendiinihapoksi. Klorendiinianhydridi liukenee muun muassa etanoliin. Klorendiinihappo ärsyttää silmiä, ihoa ja hengitysteitä ja sille altistuminen voi aiheuttaa allergisen reaktion. Yhdiste kuuluu niin sanottuihin reaktiivisiin palonsuoja-aineisiin.
Klorendiinianhydridiä valmistetaan heksakloorisyklopentadieenin ja maleiinianhydridin välisellä Diels–Alder-reaktiolla. Tuote voidaan puhdistaa hydrolysoimalla se klorendiinihapoksi ja tämän jälkeen eristää klorendiinihappo. Kuumennettaessa klorendiinihappoa se kondensoituu muodostaen jälleen klorendiinianhydridia.
Klorendiinihappoa käytetään polymeerien palonestoaineena. Erityisesti sitä käytetään tyydyttymättömien polyestereiden valmistuksessa yhdessä maleiinianhydridin ja polyolien kanssa. Lisäksi sitä käytetään myös alkydi- ja epoksihartsien palonsuoja-aineena. Klorendiinihappo parantaa myös polymeerien UV-säteily- ja korroosiokestävyyttä.
10 cm/65 type 98
10 cm/65 type 98 () oli keisarillisen Japanin laivaston kevyt laiva- ja rannikkotykki toisessa maailmansodassa. Tykkiä asennettiin lentotukialus "Taihōlle", kevyt risteilijä "Ōyodolle" sekä Akizuki-luokan hävittäjille. Vuodesta 1945 alkaen rannikkoasemat tulivat tärkeimmiksi sijoituskohteiksi. Japanilaiset pitivät tykkiä parhaana ilmatorjunta-aseenaan. Toisen maailmansodan jälkeen tykin käyttö jatkui kahdella hävittäjällä, jotka luovutettiin sotakorvauksina Neuvostoliitolle ja Kiinan tasavallalle.
Tykki asennettiin kaksiputkiseen torniin, jonka kokonaismassa oli 34 500 kg. Torni kääntyi 12-16 astetta sekunnissa ja aseiden korkeuskulman muutos 16 astetta sekunnissa. Torni oli sähköhydraylinen ja sitä voitiin tarvittaessa käyttää käsin.
Tykillä ammuttiin 13 kg:n HE-kranaatteja. Tykille oli valmistettu ainoastaan kärkisytytteisiä kranaatteja. Kranaatin maksimikantama oli 19 500 metriä ja 90 asteen kulmalla ammuttaessa 13 000 metriä. Tehokas ampumaetäisyys oli 14 000 metriä ja ilmamaaliin ammuttaessa 11 000 metriä.
Antonio B. Won Patin kansainvälinen lentoasema
Antonio B. Won Patin kansainvälinen lentoasema on Guamin pääkaupunki Hagåtñaa palveleva lentoasema. Vuonna 2014 sen kautta kulki noin 3,18 miljoonaa matkustajaa. Se on nimetty ensimmäisen guamilaisen edustajainhuoneen jäsenen Antonio Borja Won Patin mukaan.
Lentoasemalle lentävät säännöllisesti seuraavat lentoyhtiöt:
Ellie Kemper
Elizabeth Claire ”Ellie” Kemper (s. 2. toukokuuta 1980 Kansas City, Missouri) on yhdysvaltalainen näyttelijä, koomikko ja käsikirjoittaja. Hänet tunnetaan parhaiten Erin Hannonin roolista tv-sarjassa "Konttori" sekä nimiroolista Netflix-alkuperäissarjassa "Unbreakable Kimmy Schmidt". Hänellä on lisäksi ollut sivurooleja elokuvissa, kuten "Morsiusneidot" ja "21 Jump Street".
Vuonna 2015 Kemper liittyi NBC-kanavan väliaikaiseksi juontajaksi aamuohjelmassa "The Today Show".
Kemper syntyi Kansas Cityssä italialais-saksalaista sukujuurta olevan varakkaan nelilapsisen perheen toiseksi. Hänen nuorempi siskonsa Carrie Kemper on televisiokäsikirjoittaja. Kemperin vanhemmat ovat David Woods Kemper ja Dorothy Ann Jannarone. Perhe muutti St. Louisiin Kemperin ollessa viisivuotias. Hän opiskeli lukiossa esittäviä taiteita ja komiikkaa, ja yksi hänen opettajistaan oli näyttelijä Jon Hamm. Myöhemmin Kemper valmistui Princetonin yliopistosta nimityksellä Bachelor of Arts. Sen jälkeen hän kävi Oxfordin yliopistoa.
Kemperin ura alkoi esiintymisistä sketsisarjoissa, mm. "Late Night with Conan O'Brienissa". Hän myös kirjoittaa artikkeleita lehteen nimeltä "The Onion". Roolin "Konttori" -sarjasta hän sai käytyään ensin koekuvauksessa "Puisto-osaston" rooliin. Tuottajat kutsuivat hänet uuteen koekuvaukseen "Konttorin" roolia varten, ja hänet valittiin esittämään Erin Hannonia. Kemper esiintyi osassa vuodesta 2009 alkaen. Vuonna 2010 hän oli mukana Sofia Coppolan elokuvassa "Somewhere".
Kemper on ollut Emmy- sekä SAG-ehdokkaana roolistaan Netflixin sarjassa "Unbreakable Kimmy Schmidt".
Kemper on naimisissa ja hänellä on elokuussa 2016 syntynyt poika.
DS 4
DS 4 on DS Automobilesin vuosina 2010–2018 valmistama alemman keskiluokan henkilöautomalli. Mallia myytiin vuoteen 2015 asti Citroënin merkin alla nimellä Citroën DS4, kunnes DS:stä tuli itsenäinen merkki. Mallista on myös katumaasturimaisempi DS 4 Crossback -versio.
Vuoden 2011 Euro NCAP -kolaritestistä Citroën DS4 sai tulokseksi täydet viisi tähteä.
Yhteysupseeri
Yhteysupseeri on sotilastermi, joka tarkoittaa muuhun kuin upseerin omaan joukko-osastoon kuuluvan esikunnan tai muun johtoportaan osaan yhteyksiä hoitamaan lähetetty upseeri.
Esimerkiksi Jatkosodassa Suomella oli yhteysupseereja saksalaisissa joukko-osastoissa Lapissa koordinoimassa suomalaisten ja saksalaisten yhteistoimintaa.
DS 5
DS 5 on DS Automobilesin vuosina 2011–2018 valmistama ylemmän keskiluokan henkilöautomalli. Sitä myytiin vuoteen 2015 saakka Citroën-merkin alla, nimellä Citroën DS5, kunnes DS-merkistä tuli itsenäinen.
Vuoden 2011 Euro NCAP -kolaritestistä Citroën DS5 sai tulokseksi täydet viisi tähteä.
DS 6
DS 6 on DS Automobilesin vuodesta 2014 lähtien Kiinan markkinoille valmistama ylellinen crossover-tyyppinen henkilöauto.
DS 6WR -malli esiteltiin Pekingin autonäyttelyssä 20. huhtikuuta 2014 ("Auto China 2014").
Po pojas v nebe
Po pojas v nebe (По пояс в небе, Toisinaan taivaalla) on venäläisen rock-muusikko Nikolai Noskovin neljäs studioalbumi. Se julkaistiin 7. maaliskuuta 2006.
Seppo Kellomäki
Seppo Lauri Pellervo Kellomäki (s. 1944) on suomalainen metsänhoitaja ja metsätieteilijä. Hän oli Joensuun yliopiston metsänhoitotieteen professori vuodesta 1984 ja Suomen Akatemian tutkijaprofessori vuodesta 1989. Hänen tutkimuskohteitaan ovat olleet fotosynteesi ja metsän kasvu.
DS 5LS
DS 5LS on ranskalaisen DS Automobilesin vuodesta 2014 lähtien valmistama ylemmän keskiluokan henkilöautomalli, joka on hatchback-korisen DS 4S:n sedan-versio. DS 5LS:ää ei myydä Euroopassa.
Auton muotoilu perustuu Citroën DS Numéro 9- ja DS Wild Rubis -konseptiautoihin.
DS Automobiles kertoi 19. joulukuuta 2013 Louvren alla sijaitsevassa Carrousel du Louvre -kauppakeskuksessa, että se tuo Kiinan markkinoille uuden sedan-mallin DS 5 -autosta keväällä 2014.
Jääkiekon maailmancup 2020
Jääkiekon maailmancup 2020 (engl. World Cup of Hockey 2020) on IIHF:n, NHL:n ja NHLPA:n järjestämä jääkiekkoturnaus ja se järjestetään vuonna 2020.
Maakuntavaalit 2019
Maakuntavaalien 2019 on tarkoitus olla Manner-Suomen ensimmäiset aluevaalit. Ne on määrä järjestää vuonna 2019 Suomen kaikissa maakunnissa lukuun ottamatta Ahvenanmaata, jossa valitaan edustajat maakuntapäiville neljän vuoden välein.
Ensimmäiset maakuntavaalit kaavailtiin alun perin järjestettäviksi vuoden 2017 huhtikuussa, mikä oli yksi syy kuntavaalien siirtämiselle lokakuulta 2016 niin ikään huhtikuulle 2017, jotta vaalit olisi mahdollista toimittaa samanaikaisesti. Toisena vaihtoehtona maakuntavaalien järjestämiselle pidettiin ennakkoarvioissa vuoden 2017 lokakuuta, mutta kumpikaan ajankohta ei lopulta toteutunut. Kuntavaalit sen sijaan toimitettiin aiotusti huhtikuussa 2017.
Tämän jälkeen maakuntavaalit piti järjestää poikkeuksellisesti presidentinvaalin 2018 ensimmäisen kierroksen yhteydessä sunnuntaina 28. tammikuuta tai saman vuoden huhtikuussa, mutta sote-uudistuksen viivästymisen takia vaalipäivä päätettiin siirtää edelleen lokakuulle 2018. Sittemmin maakuntavaalien ilmoitettiin siirtyvän edelleen keväälle 2019, jolloin Suomessa toimitetaan myös seuraavat säännönmukaiset eduskuntavaalit ja europarlamenttivaalit. Seuraavista maakuntavaaleista alkaen vaalit on tarkoitus järjestää yhdessä kuntavaalien kanssa joka neljäs vuosi huhtikuussa.
Vaalien järjestämistä ja niihin valmistautumista on vaikeuttanut se, että maakuntalaki ei ollut valmiina kesällä 2018. Myöskään vaalilakia ei oltu vielä muutettu. Tavoitteena oli, että sote- ja maakuntalait olisi hyväksytty eduskunnassa alkukesästä 2018. Heinäkuun alun ilmoitettiin olevan ehdoton takaraja kyseisen lakipaketin hyväksymiselle eduskunnassa, jotta maakuntavaalit olisi ehditty pitää suunnitelman mukaisesti lokakuussa 2018. Tämä aikataulu osoittautui sittemmin mahdottomaksi erityisesti siksi, että maakuntien perustaminen on sidottu sote-uudistuksen valinnanvapauslain hyväksymiseen.
Kesäkuussa 2018 pääministeri Sipilä arvioi, että maakuntavaalit järjestettäisiin toukokuussa 2019. 17. elokuuta 2018 ilmestyneet hallituksen vastineen mukaan maakuntavaalit järjestetään sunnuntaina 26. toukokuuta 2019, samanaikaisesti vuoden 2019 europarlamenttivaalien kanssa. Kuitenkin marraskuussa 2018 arvioitiin, että maakuntavaalit siirtyvät toukokuusta syksyyn 2019, todennäköisesti syys-lokakuulle, kuten jo 2018 oli määrä tehdä ennen valiokuntakäsittelyjen lykkääntymisen varmistumista.
Ensimmäisten maakuntavaltuutettujen toimikauden on määrä alkaa 1. tammikuuta 2020 ja päättyä 31.5.2021 samaan aikaan, jolloin myös kuntavaaleissa 2017 valittujen kunnanvaltuutettujen toimikausi loppuu. Kesäkuusta 2021 alkaen maakuntavaltuustojen toimikausien on määrä olla tasan neljä vuotta kunnanvaltuustojen tapaan.
Dominion of Misery
Dominion of Misery on death metal -yhtye Omnihilityn kolmas studioalbumi. Se julkaistiin 26. helmikuuta 2016 levymerkillä Unique Leader Records.
Maakuntavaalit
Maakuntavaalit ovat vaalit, joissa valitaan maakuntien valtuustoihin valtuutetut ja varavaltuutetut. Maakunta on uusi vielä valmisteilla oleva hallintoporras ja ensimmäiset maakuntavaalit järjestetään mahdollisesti vuonna 2018. Ahvenanmaalla valitaan edustajat maakuntapäiville neljän vuoden välein.
Suomessa maakuntavaaleista on määrä säätää maakuntalaissa ja vaalilaissa sekä Ahvenanmaata koskien sen omassa lainsäädännössä. Maakuntavaltuustot päättävät maakunnan toiminnasta, taloudesta ja hallinnosta. Päätöksenteosta säädettäisiin maakuntalaissa, jota valmistelee valtiovarainministeriö. Lainvalmistelua tehdään sote-uudistuksen projektiryhmässä ja maakuntalain valmisteluryhmässä.
Maakuntavaltuustosta järjestettiin kokeilu Kainuussa vuosina 2004–2012.
Seppo Keränen
Seppo Keränen (s. 1947) on suomalainen luontokuvaaja. Hän on kuvannut luontoa hyvin laaja-alaisesti.
Whangarei
Whangarei (maoriksi "Whangarei-terenga-paraoa") on Uuden-Seelannin Pohjoissaarella sijaitseva, maan pohjoisin varsinainen kaupunki. Se toimii Northland-nimisen hallinnollisen alueen pääkaupunkina. Kaupungin väkiluku on (vuonna ).
Whangarei sijaitsee Northlandin hallinnollisella alueella Whangarein piirikunnassa.
Legendan mukaan nykyisen kaupungin alueen näki ensimmäisenä polynesialainen tutkimusmatkailija Kupe matkallaan takaisin Hawaikiin löydettyään Uuden-Seelannin. Suullisen perimätiedon mukaan alue asutettiin noin 1000-luvulla maorien toimesta. Arkeologisia löydöksiä alueen asutuksista on noin 1200-luvulta lähtien.
Risto Keskinen
Risto Pellervo Keskinen (4. marraskuuta 1924 Petäjävesi – 23. toukokuuta 2014 Tampere) on suomalainen tekniikantutkija. Hän on ollut Tampereen teknillisen korkeakoulun koneenrakennusopin (hydrauliset koneet) professori 1969–1987.
Α-Metyylifentanyyli
α-Metyylifentanyyli (tai "alfa"-metyylifentanyyli) on analgeettinen opioidi ja fentanyylin muunnos.
α-Metyylifentanyylin kehitti Janssen Pharmaceutica -lääkeyhtiö 1960-luvulla. Vuonna 1976 kemikaalia alkoi esiintyä huumausainemarkkinoilla katunimellä "China White", ja sen käyttö alkoi johtaa kuolemantapauksiin.
α-Metyylifentanyyli aiheuttaa samankaltaisia vaikutuksia fentanyylin kanssa. Vaikka α-metyylifentanyyli onkin erittäin voimakas opioidi, se on massayksikköä kohti miedompaa kuin fentanyyli. Sen vaikutusaika on myös huomattavan lyhyt.
Olavi Keskumäki
Olavi Mikael Keskumäki (s. 1928) on suomalainen taloustieteilijä. Hän on ollut Tampereen yliopiston kansantaloustieteen vt. professori 1969–1975 ja kansantaloustieteen (julkistalous) professori 1976–1992. Hänen tutkimuskohteitaan ovat olleet julkinen sektori, eläkkeet ja työkyvyttömyys.
Honda (Kolumbia)
Honda on Kolumbian kunta, joka sijaitsee Toliman departementissa Magdalena-joen varrella, Andeilla. Etäisyys Ibaguéen on 92 kilometriä. Bogotá sijaitsee 142 kilometrin päässä. Honda rajoittuu Caldasin ja Cundinamarcan departementteihin. Lähellä sijaitsevia kuntia ovat Armero ja Mariquita. Hondan nimi viittaa alueella asuneeseen ondaima-kansaan. Hondan kuntaa ei varsinaisesti perustettu. Sen löysi espanjalainen tutkimusmatkailija ja konkistadori Gonzalo Jiménez de Quesada vuonna 1539. Sijaintinsa vuoksi se toimi Mariquitan provinssin pääkaupunkina. Magdalena-joen läheisyyden vuoksi Honda on ollut strategisesti tärkeä niin kolonialismin, itsenäisyyden kuin sisällissotienkin aikoina. Liberaalit valtasivat Hondan usein tuhannen päivän sodan aikana.
Hondan turvallisuustilanne on parantunut merkittävästi. Hondassa on kuitenkin ollut merkittäviä sosiaalisia ongelmia julkisten varojen puutteen vuoksi. Lapsikuolleisuusluvut ovat olleet korkeita. Vuosien 2000-2010 aikana Hondassa laskettiin olleen yli 400 tapausta, joissa asukkaat oli häädetty mailtaan. Äärioikeistolainen liike AUC piti valtaa alueella 2000-luvun alussa.
Monista muista Toliman kunnista poiketen, maanviljely ei kuulu Hondan pääelinkeinoihin. Hondan talous nojaa turismiin, kalastukseen ja karjanhoitoon. Urbanisaatio on pitkälle kehittynyttä.
Hondan ilmasto on trooppinen. Keskimääräinen lämpötila on 27,5 astetta. Vuosittainen sademäärä on parhaimmillaan noin 1 608 millimetriä. Kuivuus on koetellut Hondaa viime aikoina.
Vuoden 2005 väestölaskennan mukaan Hondassa asui 27 310 asukasta. Enemmistö asukkaista on naisia. Hondan väestön valtaosa koostuu alle 40-vuotiaista. Afrokolumbialaiset ja alkuperäiskansoihin kuuluvat muodostavat alle 2 % kunnan väestöstä.
Hondassa on paljon kolonialistista arkkitehtuuria ja historiallisia katuja. Hondaa kutsutaan myös ”siltojen kaupungiksi” (Ciudad de los Puentes”). Hondan ja Etelä-Amerikan vanhin silta (Puente Navarro) on yli 100 vuotta vanha. Siellä sijaitsee myös useita museoita.
Hondan erikoisuuksiin kuuluu muun muassa banaanin lehtiin kääritty ja Toliman tapaan maissijauhoista valmistettu tamal ja sancocho-keitto.
Hondassa ovat syntyneet esimerkiksi presidenttinä vaikuttanut liberaalitaustainen Alfonso López Pumarejo ja kirjailija José María Samper.
DS 4S
DS 4S on DS Automobilesin vuodesta 2015 lähtien valmistama alemman keskiluokan automalli. Sen sedan-korinen rinnakkaismalli on DS 5LS.
Lauri Ilmari Itkonen
Lauri Ilmari Itkonen (29. elokuuta 1888 Sotkamo – 21. joulukuuta 1972) oli varatuomari, saamelaiskulttuurin tutkija ja Enontekiön nimismies. Hän löysi Inarin Juutuansuun kivikautiset kotapaikat.
Lauri Ilmari Itkonen kuului Itkosten tiedesukuun. Hänen isänsä oli Inarin kirkkoherra Lauri Arvid Itkonen ja hänen nuorempia veljiään saamen kielen tutkija T. I. Itkonen, Inarin kirkkoherra ja Saamelaisten kristillisen kansanopiston rehtori Tuomo Itkonen sekä akateemikko Erkki Itkonen.
Palestina (Huila)
Palestina on Kolumbian kunta, joka sijaitsee Huilan departementissa, Andeilla. Lähellä sijaitsevia kuntia ovat Pitalito ja Acevedo. Palestina rajoittuu Caucan departementtiin etelään päin mentäessä. Neivaan on matkaa 205 kilometriä. Palestina on Huilan nuorin kunta. Sen perusti presbyteeri Camilo Trujillo Silva vuonna 1937. Palestinan nimi oli ennen ”Agua Azul”. Kunnan nykyinen nimi on saanut inspiraationsa Raamatusta. Palestina kuului jonkin aikaa Pipaliton kuntaan, minkä jälkeen siitä tuli itsenäinen kunta 1980-luvulla. Palestinassa asuu 11 565 ihmistä, joista enemmistö on alle 40-vuotiaita. Valtaosa Palestinan asukkaista on miespuolisia.
Palestinan pääelinkeinoja ovat maa- ja karjatalous. Alueella viljellään ja kasvatetaan muun muassa kahvia, sokeriruokoa, granadillaa, luloa, pitaijaa, puutomaattia ja marjoja. Kalanviljelyä harjoitetaan jonkin verran. Turismi (erityisesti ekoturismi) on myös tärkeä elinkeino.
Keskilämpötila on 19 astetta. Vuosittainen sademäärä on keskimäärin 1 922 millimetriä.
Palestinassa on paljon ekoturismia alueen luontokohteiden vuoksi.  Alueella sijaitsee Parque Nacional Natural Cueva de los Guáchoros -niminen kansallispuisto, josta tuli Kolumbian ensimmäinen kansallispuisto vuonna 1960. Siellä pesii esimerkiksi rasvakehrääjiä.
Moisio (muinaissuomalainen suurtila)
Moisio on muinaissuomalainen suurtila, jollaisia oli Suomessa ainakin rautakaudella niin sanottuna ristiretkiaikana.
Moisioita tunnetaan erityisesti Varsinais-Suomesta. Nousiaisten Moisio on toistaiseksi ainoa kohde, josta on tehty rikkaita arkeologisia löytöjä.
Moisio-nimisillä paikoilla on usein myös yhteys keskiaikaisten kirkkojen paikkoihin. Ainakin Mynämäellä, Nousiaisissa, Paimiossa ja Lohjalla kirkko on rakennettu pitäjän ainoan Moisio-nimisen talon maalle. Tästä on päätelty, että lounaisrannikon kirkonpaikat olivat saaneet alkunsa näille ristiretkiaikaisille suurtiloille perustetuista saarnahuoneista.
Ruotsin vallan voimistuessa 1200-luvun lopulla ja 1300-luvulla Moisiot ovat joutuneet kruunun tai kirkon omistukseen. Tämän on nähty olleen osoitus vallanvaihdosta yhteiskunnassa. Tällaisia kruunun tai kirkon omistamia taloja on ollut Liedossa, Piikkiössä, Uskelassa, Nousiaisissa ja Mynämäellä. Vallanvaihdon seurauksena tuskin kukaan suomalaisista suurtalonpojista pääsi nousemaan myöhemmin uuden Ruotsin vallan aatelissäätyyn. Tästä huolimatta 1300-luvulla "Hyvälempi"- ja "Mielivalta"-nimiset henkilöt esiintyvät aatelisvaltakirjoissa, mutta suomalaiset nimet katoavat myöhemmin.
Keskiajalla Moisio-nimellä tunnetut suurtilat eivät enää monissa tapauksissa koostuneet laajoista tiluksista tai kartanolääneistä, vaan ne olivat vauraita vertaistensa joukossa. Moisioiden isännät eivät pystyneet välttämättä tarjoamaan varustettua ratsua kuninkaan palvelukseen, ja täten he eivät voineet nousta Ruotsin vallan aikana Alsnön säännön mukaisesti vapaasäätyyn.
Suomen sanalla "moisio" on etymologinen vastine viron sanaan "mõis" (paikannimissä myös genetiivimuodossa "mõisa"). Myös virossa moisioita lienee ollut jo esihistoriallisella ajalla, mutta sana viittaa nykyään pääasiassa aateliskauden baltiansaksalaisiin kartanoihin. Sanalla Moisio on etymologiset vastineet myös liivin, vatjan ja inkeroisen kielissä. Lisäksi sana on virosta lainattu lätin kieleen ("muiža" ’kartano’) ja joidenkin arveluiden mukaan venäjään ("мы́за").
Martti Hosia
Martti Hosia (s. 1948) on suomalainen toimittaja, joka työskenteli pitkään Yleisradion Venäjän asioihin erikoistuneena ulkomaantoimittajana. Hän toimi Ylen kirjeenvaihtajana Moskovassa kolmeen otteeseen: 1986–1990, 1994–1998 ja 2001–. Vuonna 2003 hän sai Vuoden journalisti -palkinnon kiihkottomasta mutta kriittisestä Venäjä-raportoinnistaan. Erityisesti palkintoraati arvosti Hosian raportointia Tšetšenian sodasta.
Vuonna 2002 Suomi–Venäjä-seura palkitsi Martti Hosian ensimmäistä kertaa jaetulla Harashoo-palkinnolla. Se myönnetään toiminnasta, joka positiivisessa mielessä liittyy Venäjään ja venäläisyyteen tai edistää Suomen ja Venäjän välistä yhteistyötä tai Venäjä-tietouden leviämistä Suomessa. Palkintoperusteluissa lueteltiin Martti Hosian toimittajantyön tunnusmerkeiksi perehtyneisyys, monipuolisuus ja aina asiallisuus. ”Olipa välitettävänä ’hyviä tai huonoja uutisia’, voi suomalainen katsoja luottaa Hosian juurevaan raportointiin ja Venäjän tuntemukseen. Lisäksi hänen kymmenet reportaasinsa ovat kiinnostavalla tavalla avanneet venäläistä arkipäivää meille katsojille.” Palkintoperusteluissa kiitettiin lisäksi Hosian raportteja Venäjän suomalais-ugrilaisten kansojen elinoloista.
Martti Hosian vanhemmat olivat talousneuvos Leo Hosia ja kunnallisneuvos, kansanedustaja Armi Hosia.
New Golgotha Rising
New Golgotha Rising on suomalaisen black metal -yhtye Clandestine Blazen kahdeksas studioalbumi. Se julkaistiin 2. huhtikuuta 2015 levymerkillä Northern Heritage. Vinyylipainos julkaistiin 3. kesäkuuta 2015.
Baveno
Baveno on kunta Pohjois-Italiassa Verbano-Cusio-Ossolan maakunnassa Piemonten alueella. 
Bavenon naapurikunnat ovat Gravellona Toce, Stresa ja Verbania.
Furanyylifentanyyli
Furanyylifentanyyli (Fu-F) on analgeettinen opioidi ja fentanyylin johdos, sitä on myyty muuntohuumeena. Kemikaali on suunnilleen viisi kertaa fentanyyliä miedompi vaikutuksiltaan.
Fentanyylijohdannaisten sivuvaikutukset ovat osapuilleen itse fentanyylin kaltaisia, kuten esimerkiksi kutina, pahoinvointi ja mahdollisesti hengenvaarallinen hengityslama.
Furanyylifentanyyli on aiheuttanut jopa satoja kuolemantapauksia ympäri Euroopan ja entisissä Neuvostoliittoon kuuluneissa valtioissa. Se on myös aiheuttanut kuolemantapauksia Virossa 2000-luvun alussa, ja siitä on myös kehitetty uusia variaatioita joita on myös alkanut esiintyä huumausainemarkkinoilla.
Hengenvaarallisia vastareaktioita kemikaalin käytöstä on esiintynyt Ruotsissa. Se on aiheuttanut ainakin seitsemän kuolemantapausta Cook Countyssä, Illinoisissa.
Furanyylifentanyyli on luokiteltu laittomaksi aineeksi Ruotsissa tammikuussa 2016.
DEA:n mukaan fentanyyliä ja sen johdoksia on massatuotettu Kiinassa salaisissa laboratorioissa, joista niitä on salakuljetettu Yhdysvaltoihin perinteisten Meksikossa sijaitsevien reittien kautta. Kiinalaiset kemistit ovat kehittäneet fentanyylistä uusia variaatioita kiertääkseen Yhdysvaltojen huumausainelakia, ja näin kehittäneet uusia muuntohuumeita jotka eivät ole Yhdysvalloissa laittomia, mutta muistuttavat vaikutuksiltaan fentanyyliä.
Catalogue raisonné
Catalogue raisonné on on kattava, selityksin varustettu, taiteilijan kaikki tunnetut tunnetut teokset sisältävä luettelo. Luettelo voi sisältää teokset joko tietyllä tai kaikilla tekotavoilla tehtynä.
Catalogue raisonnét ovat tieteellisiä kokoomateoksia taiteilijan teoskannasta. Ne ovat tärkeitä apuvälineitä taideteoksen tutkimuksessa ja attribuoinnissa.
Catalogue raisonnéssa voi olla joitakin tai kaikki seuraavista:
Reijo Lindroos (toimittaja)
Reijo Veikko Johannes Lindroos (s. 12. elokuuta 1951 Helsinki) on suomalainen toimittaja, joka työskenteli pitkään Yleisradion ulkomaantoimittajana. Hän toimi Ylen Afrikan-kirjeenvaihtajana vuosina 1989–1992 asemapaikkanaan Nairobi. Vuosina 1997–2002 hän oli Ylen pääkirjeenvaihtajana Washingtonissa Yhdysvalloissa. Hän on toiminut myös Ylen TV-uutisten ulkomaantoimituksen päällikkönä ja viimeksi erikoistoimittajana. Hän jäi eläkkeelle syksyllä 2016.
Lindroos raportoi kirjeenvaihtajana muun muassa Nelson Mandelan vapautumisesta ja Etelä-Afrikan apartheidin purkamisesta, Yhdysvaltojen vuoden 2000 presidentinvaaleista ja syyskuun 11. päivän terroriteoista 2001. Lomaltaan Sri Lankassa joulukuussa 2004 Lindroos joutui raportoimaan Intian valtameren tsunamista.
Ro4-1539
Ro4-1539 (furetyylinorlevorfanoli) on analgeettinen opioidi joka kuuluu morfinaaneihin. Kemikaalin kehitti Hoffmann–La Roche 1950-luvulla. Se toimii voimakkaana myy-reseptorin agonistina, ja eläinkokeissa sen huomattiin olevan noin 30-60 kertaa vahvempi kuin sille sukua oleva levorfanoli.
Ro4-1539:a ei ole koskaan kaupallistettu, sitä ei ole markkinoitu lääkeaineena, vaan sitä on käytetty ainoastaan laboratorio-olosuhteissa ja eläinkokeissa.
Eläinkokeista päätellen sen arvellaan vaikuttavan ihmisiin samalla tavoin kuin muut voimakkaat opioidireseptoriagonistit, ja sen vaikutuksen arvellaan olevan analgesia, sedaatio, euforia, ummetus, kutina, takyfylaksia ja hengityslama, joka voi olla hengenvaarallista.
Ksorfanoli
Ksorfanoli (koodinimet TR-5379 tai TR-5379M, tunnetaan myös nimellä ksorfanolimesylaatti) on analgeettinen opioidi joka kuuluu morfinaaneihin, mutta sitä ei ole koskaan myyty lääkekäyttöön tai kaupallistettu.
Se on opioidreseptoreiden sekä antagonisti että agonisti.
Ksorfanoli aiheuttaa voimakkaan analgesian ja alun perin sen pääteltiin olevan niin sanotusti ei-väärinkäytettävä kemikaali. Eläinkokeissa sen huomattiin aiheuttavan vain suhteellisen vähäisiä sivuvaikutuksia, ainoastaan sedaatiota ja pahoinvointia, joskin se voi aiheuttaa lihaskramppeja suuremmilla annoksilla.
Simeon Thessalonikalainen
Pyhä Simeon Thessalonikalainen (, n. 1381 – 15. syyskuuta 1429) oli Thessalonikan arkkipiispa ja bysanttilainen teologi. Simeon oli merkittävä liturginen teologi ja hesykasti ja Bysantin valtakunnan viimeinen suuri teologi.
Simeon syntyi vuosien 1381 ja 1387 välillä Konstantinopolissa. Hänen lapsuudeestaan ja nuoruudestaan tunnetaan varsin vähän. Hän meni kuitenkin ilmeisesti nuoruudessaan kilvoittelemaan konstantinopolilaiseen Ksanthopouloksen luostariin, jossa hänestä vihittiin pappismunkki ennen hänen valintaansa piispaksi. Vuosien 1410 ja 1418 välillä hänet valittiin valtakunnan toiseksi suurimman kaupungin, Thessalonikan arkkipiispaksi. Vuonna 1422, kun ottomaanien sulttaani Murad II piiritti Thessalonikaa, Simeon lähti salaa kaupungista Konstantinopoliin pyytääkseen keisari Manuel II:lta apujoukkoja turkkilaisia vastaan. Simeon pääsi kuintenkin vain Athosvuorelle asti, jossa hänet kehotettiin kääntymään takaisin. Koska keisarilta ei saatu apujoukkoja, kaupungin kuvernööri Andronikos Palaiologos päätti luovuttaa kaupungin venetsialaisille, estääkseen turkkilaisvalloituksen. Venetsialaiset eivät kuitenkaan pystyneet murtamaan turkkilaispiiritystä, ja kaupungin olot pysyivät huonoina. Simeon kuvaa piiritetyn kaupungin elinoloja teoksessaan "Logos Historikos". Simeon kuoli hieman ennen kaupungin ottomaanivalloitusta 1429. Ortodoksinen kirkko kanonisoi Simeonin pyhien joukkoon vuonna 1981.
Simeon oli merkittävä myöhäisbysanttilaisen kauden kirjoittaja. Hän täydensi katedraalinsa typikoneja ja kirjoitti kuvauksia jälkipolville bysanttilaisesta liturgiasta. Patrologia Graecan niteeseen 155 on koottuu Simeonin kirjoitukset.
Simeonin tärkeimmät teokset ovat:
Honda (täsmennyssivu)
Honda voi tarkoittaa seuraavia:
Tesoman koulu
Tesoman koulu on Tampereella sijaitseva vuosiluokkien 1–9 koulu, joka toimii Tesoman koulutalossa Ristimäessä, Ikurin koulutalossa Ikurissa ja Kalkun sekä Kalkunvuoren toimipisteissä Kalkussa.
Tesoman koulun alueelle on rakentumassa uusi Tesoman yhtenäiskoulu, jonka rakentaminen alkoi toukokuussa 2016. Sen on arvioitu valmistuvan kokonaan vuoden 2018 alussa. Koulu muuttaa uuteen rakennukseen helmi–maaliskuussa 2018, jolloin alkaa myös sivurakennuksen remontti. Remontin jälkeen sivurakennus yhdistetään uuteen rakennukseen ja myöhemmin kesällä vanha päärakennus puretaan. Elokuussa Tesoman päiväkoti sekä alakoulun luokat muuttavat yhtenäiskoulun rakennukseen.
Proksorfaani
Proksorfaani (tunnetaan myös nimellä proksorfaanitartraatti, koodinimeltään BL-5572M) on opioidijohdannainen lääkeaine jolla on yskää hillitsevä vaikutus, se kuuluu morfinaaneihin. Proksorfaania ei ole koskaan myyty lääkekäyttöön.
Tesoman kirjasto
Tesoman kirjasto on vuonna 1979 perustettu Westeri-liikekeskuksessa Tampereen Tesomajärven kaupunginosassa sijaitseva kirjasto.
Tesoman kirjasto muodostettiin vuonna 1979 yhdistämällä Raholan koululla toiminut Raholan sivukirjasto ja Tesomajärven koululla toiminut Tesoman sivukirjasto.
Tesoman koululla toiminut sivukirjasto oli avattu 15. marraskuuta 1967. Kirjastona oli myös koulun käytössä ollut 40 m2:n luokkahuone. Sivukirjaston toiminta päättyi 28. helmikuuta 1979.
Vuosina 1979-1989 Tesoman kirjasto toimi kirjastokäyttöön kunnostetussa
entisessä liikehuoneistossa, joka oli hyötypinta-alaltaan 517 m2. Näistä tiloista jouduttiin luopumaan tammikuussa 1989 kiinteistön omistajan vaihduttua. Uuden kirjaston rakentamisen
aloituksen lykkääntyessä kirjasto jouduttiin sijoittamaan väliaikaisiin vuokratiloihin samaan
kiinteistöön, jossa aikaisemmatkin vuokratilat olivat.
Kirjastolle rakennettiin vuosina 1989-1990 omat tilat kiinteistöön, jossa toimii myös Tesoman nuorisokeskus.
Sisustussuunnitelman laati ja kiinteistön suunnitteli kaupunginarkkitehti Jukka Hagman Tampereen kaupungin talonrakennusvirastosta. Kirjasto avattiin uusissa tiloissa 3. tammikuuta 1991
Aucklandin tekninen yliopisto
Aucklandin tekninen yliopisto (Auckland University of Technology (AUT)) on teknillinen yliopisto Aucklandissa Uudessa-Seelannissa. Kyseessä on Uuden-Seelannin uusin yliopisto, joka sai yliopistostatuksen vuonna 2000.
Yliopistolla on viisi tiedekuntaa:
Luettelo Ponssen tuotteista
Ponssen valmistamat tuotteet:
Ponssen harvesterituotteisiin kuuluvat
Ponssen kuormatraktoreita eli ajokonetuotteita ovat
Ponssen korjuri eli yhdistelmäkonetuote on Ponsse Buffalo Dual
Ponssen harvesteripäätuotteita (käytetään myös nimeä hakkuupää) ovat
Ponsse valmistaa myös nostureita ja kuormaimia , energiapuun taloudelliseen korjaamiseen suunniteltuja tuotteita , Ponsse Ohjaamo -istuimia , puunhankintaketjussa tarvittavia tietojärjestelmiä ja simulaattoreita .
Saipanin kansainvälinen lentoasema
Saipanin kansainvälinen lentoasema on Pohjois-Mariaanien Saipanin ainoa lentoasema. Sieltä lennetään suoria lentoja Japaniin, Etelä-Koreaan, Kiinaan ja Guamiin sekä paikallislentoja muualle Pohjois-Mariaaneilla.
Lähde:
Organokobolttiyhdisteet
Organokobolttiyhdisteet ovat organometalliyhdisteitä, joissa on kovalenttinen sidos koboltin ja hiilen välillä.
Organokobolttiyhdisteissä koboltti voi esiintyä hapetusluvuilla +I, +II, +III tai +IV. Näistä +I ja +III ovat tavanomaisimmat ja hapetusluvulla +II koboltti esiintyy organometalliyhdisteissä vain reaktioiden välivaiheina ja hapetusluvulla +I organokobolttiyhdisteet ovat hyvin nukleofiilisia. Koboltin ja hiilen välinen sidos on hyvin heikko. Ainoa stabiili yksinkertaisia alkyyliligandeja sisältävä organokobolttiyhdiste on tetrakis(norbornyyli)koboltti, jossa koboltti on muutoin sille harvinaisella hapetusluvulla +IV. Stabiilimpia ovat yhdisteet, joissa on lisäksi ligandina fosfiineja tai muita elektroneja luovuttavia ligandeja. Organokobolttiyhdisteitä, joiden rakenne on RCoX, missä R on aromaattinen ryhmä ja X on bromi tai jodi, on raportoitu syntetisoidun.
Yksinkertaisia alkyyli- tai aryyliorganokobolttiyhdisteitä stabiilimpia ovat koboltin yhdisteet, joissa koboltti on koordinoitunut alkeeneihin. Tällaisia yhdisteitä ovat esimerkiksi metalloseeneihin kuuluva kobolttoseeni sekä organokobolttiyhdisteet, joissa orgaanisena osana on esimerkiksi 1,5-syklo-oktadieeni tai syklo-okteeni. Stabiileja organokobolttiyhdisteitä ovat myös eräät metallikarbonyyliyhdisteet kuten dikobolttioktakarbonyyli. Organokobolttiyhdisteitä stabiloivat myös kobolttiin sitoutuneet typpi- tai happifunktionaalisuuksia sisältävät yhdisteet esimerkiksi porfyriinirengas B-vitamiinissa ja oksiimit.
Santeri Helinheimo Mäntylä
Santeri Helinheimo Mäntylä (esiintynyt myös nimellä Santeri Mäntylä) on suomalainen näyttelijä, joka on näytellyt muun muassa elokuvissa "Korsoteoria" ja "Bodom" sekä televisiosarjassa "Koukussa". Lisäksi hän on lapsuudestaan asti näytellyt tamperelaisissa teattereissa. Helinheimo Mäntylä on vanhempiensa tapaan opiskellut Sibelius-Akatemiassa musiikkipedagogiksi.
Adelaide United FC
Adelaide United Football Club on jalkapalloseura Adelaiden kaupungista. Se pelaa maansa korkeimmalla sarjatasolla A-Leaguessa. Adelaide voitti Australian mestaruuden kaudella 2015-2016. FFA Cupin se on voittanut vuonna 2014.
Belgirate
Belgirate on kunta Pohjois-Italiassa Verbano-Cusio-Ossolan maakunnassa Piemonten alueella. Belgiraten naapurikunnat ovat Besozzo, Brebbia, Ispra, Leggiuno, Lesa ja Stresa.
Gignese
Gignese on kunta Pohjois-Italiassa Verbano-Cusio-Ossolan maakunnassa Piemonten alueella. Gignesen naapurikunnat ovat Armeno, Brovello-Carpugnino, Omegna ja Stresa.
Sophie Pascoe
Sophie Pascoe (s. 8. tammikuuta 1993, Christchurch, Uusi-Seelanti) on uusiseelantilainen parauimari, joka on osallistunut kolmiin kesäparalympialaisiin. Hän on saavuttanut niissä yhdeksän kultaa ja kuusi hopeaa, ja hän on Uuden-Seelannin parhaiten paralympialaisissa menestynyt urheilija. Hän on lisäksi voittanut MM-kisoissa pitkällä radalla kahdeksan kultaa, neljä hopeaa ja neljä pronssia ja lyhyellä radalla neljä kultaa ja kolme pronssia.
Sophie Pascoe syntyi 8. tammikuuta 1993 Christchrurchissa Gary ja Jo Pascoelle. Hänellä on isosisko nimeltään Rebecca. Noin kaksi- ja puolivuotiaana Sophie jäi isänsä ajaman ruohonleikkurin alle, ja hänen jalkansa jouduttiin tämän vuoksi amputoimaan polvesta alaspäin. Sophie kävi koulua aluksi Halswell Primsty Schoolissa ja myöhemmin Lincoln High Schoolissa.
Sophie Pascoe aloitti uimisen seitsemänvuotiaana. Häntä valmentaa Roly Crichton, joka on valmentanut häntä jo yli 14 vuotta, ja hän edustaa seuratasolla QEII Swim Clubia.
Pascoe kilpailee luokassa S10 vapaauinnissa, perhosuinnissa ja selkäuinnissa, luokassa SB9 rintauinnissa ja luokassa SM10 sekauinnissa.
Hän osallistui 15-vuotiaana Pekingin kesäparalympialaisiin vuonna 2008 ja on Uuden-Seelannin nuorin paralympiaedustaja. Hän voitti kisoissa kolme kultaa ja yhden hopean ja oli näin myös maan nuorin paralympiamitalisti.
Vuoden 2009 vammaisuinnin MM-kisoissa hän saavutti neljä kultaa ja kolme pronssia. Lisäksi hän rikkoi neljä maailmanennätystä 100 metrin perhosuinnissa, 100 metrin selkäuinnissa sekä 100 ja 200 metrin sekauinneissa.
Seuraavan vuoden MM-kisoissa Pascoe saavutti kullan 100 metrin perhosuinnissa rikkoen samalla maailmanennätyksen. Lisäksi hän voitti kolme hopeaa.
Lontoon kesäparalympialaisissa vuonna 2012 Pascoe osallistui kuuteen uintitapahtumaan ja saavutti kolme kultaa ja kolme hopeaa. Hän teki kaksi maailmanennätystä ja yhden paralympiaennätyksen.
Vuoden 2013 MM-kisoissa hän voitti viisi kultaa tehden samalla kolme maailmanennätystä 50 ja 100 metrin vapaauinneissa ja 100 metrin perhosuinnissa.
Kaksi vuotta myöhemmin MM-kisoissa hän saavutti kolme kultaa, yhden hopean ja kaksi pronssia. Kullat tulivat 200 metrin sekauinnista, 100 metrin perhosuinnista ja 100 metrin vapaauinnista.
Rio de Janeiron kesäparalympialaisissa vuonna 2016 hän osallistui viiteen uintitapahtumaan ja saavuti kolme kultaa ja kaksi hopeaa. Näin hänen paralympiamitaliensa määrä nousi viiteentoista, ja hän ohitti jousiampuja Eve Rimmerin, joka voitti 14 mitalia, menestyneimpänä uusiseelantilaisena paralympiaurheilijana.
Lyhenteiden selitykset:
Ounasjärvi
Ounasjärvi () on pienehkö järvi Kemijoen päävesistössä. Se sijaitsee Enontekiön keskustassa, Hetan kylässä. Järven itäpäästä alkaa Ounasjoki. Järvi on kapea, noin 10 kilometrin pituinen länsi-itäsuuntainen vesiallas, joka saa vetensä Vajekoskea myöten Muotkajärvestä. Järven eteläpuolella on Pallas-Yllästunturin kansallispuisto.
Federico Ricca
Federico Ricca Rostagnol (s. 1. joulukuuta 1994 Tarariras, Uruguay) on uruguaylainen jalkapalloilija. Hän edustaa Espanjan Primera Divisiónissa pelaavaa Málagaa ja on pelipaikaltaan vasen laitapuolustaja.
1. helmikuuta 2016 Ricca siirtyi espanjalaisseura Málagaan 4½-vuotisella sopimuksella. Hän teki ensiesiintymisensä joukkueessa myöhemmin samassa kuussa pelatussa ottelussa Real Sociedadia vastaan. Ensimmäisen maalinsa hän teki joukkueessa 20. huhtikuuta 2016 ottelussa Rayo Vallecanoa vastaan.
Saksan jalkapallon 1. Bundesliiga 2016–2017
Saksan jalkapallon 1. Bundesliiga 2016–2017 on Saksan jalkapalloilun korkeimman sarjan, Bundesliigan, 54. kausi.
USS Trout (SS-202)
USS Trout (runkonumero SS-202) oli Yhdysvaltain laivaston Tambor-luokan sukellusvene.
Alus tilattiin Portsmouthin laivastontelakalta. Sen köli laskettiin 28. elokuuta 1939 ja alus laskettiin vesille 21. toukokuuta 1940 kumminaan Walter B. Woodsonin puoliso. Alus otettiin palvelukseen vielä saman vuoden lopulla 15. marraskuuta ensimmäisenä päällikkönään Frank W. Fenno Jr..
Alus julistettiin kadonneeksi 17. huhtikuuta 1944.
Dyšu tišinoi
Dyšu tišinoi (Дышу тишиной, Hengitys hiljaisuus) on venäläisen rock-muusikko Nikolai Noskov’n kolmas studioalbumi. Se julkaistiin lokakuuta 2000.
Markkina (Enontekiö)
Markkina () on kylä Lapin Enontekiöllä. Se sijaitsee Eurooppatie E8:n varressa Muonionjoen ja pienen Kuonnajärven rajaamalla kannaksella, Lätäsenon ja Könkämäenon risteyksessä. Markkina on ollut menneinä vuosisatoina nimensä mukaisesti tärkeä kauppapaikka. Sen merkittävyyttä vähensi Haminan rauha, joka jakoi alueen Muonionjokea pitkin Ruotsin ja Venäjän kesken vuonna 1809. Suomen puolelle jäänyt kirkko purettiin vuonna 1826.
Markkinan kirkonpaikka kuuluu Museoviraston vuonna 2009 inventoimiin Suomen valtakunnallisesti merkittäviin rakennettuihin kulttuuriympäristöihin harvaan asutun pohjoisen Länsi-Lapin kirkollisena ja hallinnollisena keskuspaikkana 1600-luvulta 1820-luvulle. Se sijaitsee moreenikummun laella. Sieltä on tehty esihistorialliselta ajalta peräisin olevia esinelöytöjä. Toisessa maailmansodassa mäki oli suomalaisten uloin vartioasema ja tähystyspaikka, mistä muistuttavat kirkkotarhan sodanaikaiset kaivannot. Vastapuolella oli saksalaisten Järämä.
Blaž
Blaž (ven. Блажь, "Päähänpisto") on venäläisen rock-muusikko Nikolai Noskov’n ensimmäinen albumi. Se julkaistiin lokakuussa 1998..
Paranoija
Paranoija (ven. Паранойя, "Vainoharhaisuus") on venäläisen rock-muusikko Nikolai Noskov’n toinen studioalbumi. Se julkaistiin vuonna 1999 levymerkillä ORT Records.
Valkoisen talon kansliapäällikkö
Valkoisen talon kansliapäällikkö () on Valkoisen talon korkea-arvoisin työntekijä. Tehtävä on nykyinen vastine aiemmalle presidentin yksityissihteerille. Tehtävä virallistettiin presidentin avustajan nimikkeellä vuonna 1946, ja nykyisen nimensä se sai vuonna 1961.
Kansliapäällikkö on presidentin nimittämä ja tämän alainen virka, eikä nimitys vaadi senaatin vahvistusta.
Donald Trumpin presidenttikaudella Valkoisen talon kansliapäällikkönä on toiminut aluksi Reince Priebus tammikuusta 2017 alkaen ja sitten kenraali John F. Kelly heinäkuusta 2017 vuoden 2018 loppuun.
Antero Kesäniemi
Yrjö Antero Kesäniemi, vuoteen 1966 "Kiljunen" (s. 1944 on suomalainen lääkäri. Hän on ollut Oulun yliopiston sisätautiopin professori vuodesta 1986. Hänen tutkimuskohteitaan ovat olleet aineenvaihduta ja diabetes.
Kesäniemelle on myönnetty Sydäntutkimussäätiön sydäntutkimuksen suurpalkinto. (2007)
Paavo Kinnunen
Paavo Kinnunen on seuraavien henkilöiden nimi: